Kitba ta' Jimmv Muscat F'Ġunju ta' l-1844 is-Santwarju tal-Mellieħa ġie mwaqqaf mill-ġdid Parroċċa maqtugħa għaliha min- Naxxar taħt it-titlu 'Tat-Twelid tal-Madonna'. Għalhekk il-Kappillan Dun Pawl Le Brun mill-ewwel ħass il-ħtieġa li jagħmel Status Animarum ta' l-istess Parroċċa. Dan kellu jiġbor fih kull persuna mill- iżgħar sa l-ixjeħ li kienet tgħix fir-raħal tal-Mellieħa u fl-inħawi tal-madwar. Insibu l-isem, il-kunjom, isem il-ġenituri, l-eta', l-inħawi fejn kienu joqogħdu, ix-xogħol u xi dettalji oħra. Irġiel u Nisa F'dan l-iStatus Animarum li jinsab fil-manuskritt APM. (Arkivju Parroċċa Mellieħa) 48 insibu lista ta' 517-il ruħ li kienu jgħammru fil- Mellieħa dak iż- żmien. Minn dawn 251 kienu rġiel u 266 kienu nisa. Inħawi Ma' l-ewwel daqqa t'għajn lejn dawn il-figuri malajr tintebaħ kemm kienet mifruxa l-popolazzjoni Melliħija dak iż-żmien. Wieħed minn kull 5 persuni biss kien joqgħod fir-raħal proprju tal-Mellieħa waqt li kien hemm numru sostanzjali ta' nies ġo Selmun (94) u Għajn Żejtuna (87). Il-widien ta' madwar il- Mellieħa huma mimlija għerien li wħud minnhom ġew magħluqa fil-faċċata tagħhom u għaldaqstant setgħu jagħtu kenn aħjar lil numru mdaqqas ta' familji. Fost dawn l-inħawi nsibu Għajn Żejtuna (87), Ġnien Ingraw (40), il-Miżieb (39), l-Imġiebaħ (23) u San Niklaw(15) li bejniethom kienu jiġbru kważi d- doppju tan-nies li kienu joqogħdu fiċ-ċentru tar-raħal tal-Mellieħa. Meta nħarsu mbagħad lejn l-età ta' dawn in-nies li kienu jiffurmaw din il-komunità Melliħija ġbarnihom f'erba' gruppi u nsibu; minn 0-10 snin 187 persuna 11-30 sena 208 persuna 76.490 31-60 sena 114-il persuna 2390 6l-100 sena 5 persuni Informazzjoni nieqsa 3 persuni 0.690 Total 517 Jolqtok mill-ewwel il-fatt li l-popolazzjoni tal-Mellieħa fl-1844, jiġifieri 160 sena ilu, kienet ta' eta' żgħira. Kważi 400 kienu taħt it-tletin sena, il-parti l-kbira tfal, waqt li kien hawn biss 114 -il ruħ li kienu bejn 30 u 60 sena. Bejn il-61 u l-100 kien hawn biss 5 persuni u l-ixjeħ persuna fil-Mellieħa kienet Maria Sammut, bint Indri, li kellha 84 sena u kienet toqgħod Għajn Żejtuna. Wieħed irid ifakkar li l-iġjene fid-djar, il- mediċina u l-kura ta' l-anzjani kienu għadhom fit- tfulija tagħhom u dan forsi jirrifletti ftit fin-nuqqas ta' nies xjuħ fil-Mellieħa. Nistgħu naraw biċ-ċar kemm il-popolazzjoni tal- Mellieħa kienet għada fil-bidu tagħha, raħal li kien kemm kemm beda jiżviluppa u jifforma ruħu. Ma rridux ninsew li bini fil-Mellieħa ftit li xejn kien hawn, għajr fl-inħawi tas-Santwarju u xi dar jew razzett 'l hawn u 'l hinn. L-iskemi tal-bini tal-Gvern u l-għoti ta' permessi tal-bini kien għad baqgħalhom xi 20 iħammeam isti. la. g ke € ke ii l ijisdaħsuiva. bi fisepi ekrdkiei ż sena biex jibdew iseħħu fil-Mellieħa. L-anqas ismijiet ta' toroq ma kien hawn fil-Mellieħa stess għax kien aktar tard li bdew jidhru l-ewwel ftit bħal Strada Reale (1859), Strada Parroco (1862), Strada Cimitero (1862), Strada Vallone (1865), Via Selmun (1871) u minn Strada Prima:sa Strada Nona (1860). Xogħol Dan il-Manuskritt jagħtina wkoll stampa sabiħa tax- xogħlijiet diversi li kienu jwettqu missirijietna. Saċerdot insibu wieħed, ċertu Dun Vinċenzo Grech, ta' 42 sena u żewġ sagristani, x'aktarx aħwa, Giuseppe u Andrea Galea. Bil-ħanut (bottegaio) kien hawn 10 min-nies, 5 oħra kienu furnara, 8 kienu qaddejja jew servi, 3 kienu nissieġa u jagħmlu l-ħajt u kien hawn majjistra jew qabla waħda. Imbagħad naraw li kien hawn 21 jaħdmu bħala rgħajja, 7 sajjieda, 30 fl- għelieqi (gabellotto) u madwar 400 bħala bdiewa, ħaddiema jew agricoltori — ħafna minnhom imniżżlin bħala Censualista, jiġifieri li kellhom għelieqi imqabblin għandhom. Ta' min isemmi hawn, speċjalment fl-aħħar figura ta' 400 ruħ, li jidher li ma kienx hawn restrizzjonijiet fuq l-eta' tal- ħaddiema. Familji sħaħ, min-nannu u n-nanna sat- tfal ta' ftit snin, huma mniżżlin bħala bdiewa jew L-ewwel ismijiet ta' l-Istatus Animarum 1844 ħaddiema, kulħadd jagħti sehmu għall-ġid tal- familja. Insibu wkoll bniedem wieħed ta' 60 sena imniżżel bħala 'povero' jew il-fqir tar-raħal. Kunjomijiet Donnu wkoll 160 sena ilu fil-Mellieħa l-iktar żewġ kunjomijiet komuni kienu Vella (87 persuna) u Borg (72 persuna) li flimkien kienu jiffurmaw kważi terz jew 30.7590 tal-popolazzjoni tal-Mellieħa. Warajhom jiġu l-kunjomijiet Bartolo (43 persuna), Sammut (36 persuna), Debono (28 persuna), Gauci (27 persuna) u Galea (22 persuna) li flimkien kienu wkoll jagħmlu kważi terz ieħor tal-poplu Mellieħi. Il-kumplament kienu mqassmin taħt diversi kunjomijet li kważi kollha għadhom jeżistu sallum fir-raħal tagħna u kienu mqassmin hekk: Cini (20 ruħ), Mifsud (18-il ruħ), Fenech (14-il ruħ), Caruana (12-il ruħ), Cauchi (11-il ruħ), Attard u Xuerep (10 persuni kull wieħed), Camilleri u Bonanno (8 persuni kull wieħed), Chetcuti (7 persuni), Abela u Bonello (6 persuni kull wieħed), Cuschieri, Sciberras, Dimech, Deguara, Agius, Zamit (5 persuni kull wieħed), Cutaiar, Pisano u Camenzuli (4 persuni kull wieħed), Grech, Pace u Muscat (3 persuni kull wieħed), Calleja, Schembri, Aquilina, Said, Ciappara, Buttiġieċ u Grima (2 persuni kull wieħed), waqt li Azzopardi, Bonnici, Farrugia, Pulicin, Stellini, Vassallo u Manche' (persuna kull wieħed). Żgur li dan l-ewwel Status Animarum huwa importanti ħafna għall-istudju soċjali tal-Mellieħa għax jagħtina stampa verament ċara ta' dak li kien jagħmel il-Mellieħa ta' 160 sena ilu. 'l hawn sar progress kbir. Ir-raħal tal-Mellieħa kiber u tferrex u nistgħu ngħidu li dawk il-postijiet u nħawi qodma msemmija hawn fuq fejn kellu l-bidu tiegħu r-raħal u fejn kienu jgħammru l-517 —il ruħ illum sfortunatament jinsabu vojta. Jekk ma noqogħdux attenti għad neqirdu kollox u jibqa' biss storja fuq karta bħala xhieda ta' dak li darba kienet il-Mellieħa l-qadima. kulħadd. tal-Qrar u tat-Tqarbin. Il-Kappillan Dun Karm Tanti u l-Kleru Dun Mosċ Debono, Patri Joe Farrugia OFM. Conv. u Dun Manuel Bugeja jawguraw il-Festa t-Tajba lil L-isbaħ ġieħ u mħabba li aħna nistgħu nuru lejn Marija ' Q Linieħdu sehem sħiħ u attiv fil-funzjonijiet tal-Knisja. Q Li nersqu Ikoll kemm aħna għas-Sagramenti